b'\n_START_ARTICLE_\nSlovenska vinska kraljica\n_START_PARAGRAPH_\nVinska kraljica Slovenije, \xc2\xbbplemenita glasnica slovenskih vin in vinske kulture\xc2\xab, je naziv, ki ga od leta 1996 enkrat letno podelijo slovenski vinarji po vzoru evropskih dr\xc5\xbeav. Vinska kraljica je predstavnica slovenskega vinogradni\xc5\xa1tva in vinarstva, na osnovi javnega nate\xc4\x8daja pa jo izbere posebna komisija. Na nate\xc4\x8daj se lahko prijavijo slovenska dekleta, ki poznajo okoli\xc5\xa1\xc4\x8dine vinarstva in vinogradni\xc5\xa1tva v Sloveniji. Dodatni razpisni pogoji so starost (od 18 do 25 let), kandidatka mora biti mora samska, obvladovati mora vsaj en svetovni jezik in imeti vozni\xc5\xa1ko dovoljenje. Nosilec projekta Vinske kraljice Slovenije je Pomurski sejem._NEWLINE_Trenutna, triindvajseta Vinska kraljice Slovenije je Meta Frange\xc5\xbe, doma iz Gornje Radgone. Prihaja iz znane vinogradni\xc5\xa1ke dru\xc5\xbeine, ki se pona\xc5\xa1a z dolgoletno tradicijo pridelovanja penin, tj. Hi\xc5\xa1a penin Frange\xc5\xbe.'